stanford-oval/wikipedia huggingface dataset:
Pontus Netterberg
Ura > Seuraura > Vuodet Ruotsin alemmissa sarjoissa

Elokuussa 2012 Netterberg siirtyi try-outille Ruotsin toiseksi korkeimmalla sarjatasolla HockeyAllsvenskanissa pelanneen Tingsryds AIF:n joukkueeseen. Hän pelasi ensimmäisellä kokonaisella kaudellaan 2012–2013 miesten peleissä 48 runkosarjaottelua tehopistein 6+10=16 ja kahdeksan Kvalserien AS:n ottelua ilman tehopisteitä. Tingsrydin kausi päättyi putoamiseen Ruotsin I-divisioonaan, mutta Netterberg teki toukokuussa 2013 seuran kanssa vuoden mittaisen jatkosopimuksen. Kaudella 2013–2014 hän oli tehoilla 18+25=43 Tingsrydin toiseksi paras maalintekijä ja kolmanneksi paras pistemies. Netterberg eteni joukkueen kanssa Kvalserien AS:ään, jossa hän oli yhdeksällä osumallaan Tingsrydin paras maalintekijä Markus Perssonin kanssa. Joukkue jäi kuitenkin ilman sarjanousua. Kaudella 2015–2016 Netterberg oli tehoilla 16+15=31 Tingsrydin paras maalintekijä Markus Perssonin kanssa ja toiseksi paras pistemies Niklas Johanssonin jälkeen. Joukkueen kausi päättyi sarjanousuun takaisin Allsvenskaniin.
Kaudeksi 2015–2016 Netterberg siirtyi vuoden mittaisella sopimuksella Allsvenskan-joukkue IK Panterniin. Hän oli tehoilla 16+16=32 joukkueen toiseksi paras pistemies Erik Nyströmin jälkeen.
Ura > Seuraura > SHL-vuodet

Netterberg siirtyi kaudeksi 2016–2017 kaksivuotisella sopimuksella SHL-joukkue Växjö Lakers HC:hen. Hänen ensimmäinen kokonainen miesten pääsarjakautensa toi Netterbergin Elitserienin/SHL:n yhden kauden piste-ennätyksen, kun hän teki 48 runkosarjaottelussa tehot 8+10=18. Pudotuspeleissä Netterberg pelasi kuusi ottelua ilman tehopisteitä. Hän pelasi myös 12 Mestarien liigan ottelua tehopistein 4+5=9, joilla Netterberg jakoi Lakersin sisäisen pistepörssin voiton Robert Rosénin kanssa. Hän voitti myös joukkueen sisäisen tehotilaston lukemalla +7. Kauden 2017–2018 päätteeksi Netterberg voitti Ruotsin-mestaruuden. Hän voitti samalla kaudella myös CHL-hopeaa. Helmikuussa 2018 Netterberg teki Lakersin kanssa kaksivuotisen jatkosopimuksen.
Kesken kauden 2018–2019, tammikuun 2019 lopulla Växjö Lakers lainasi Netterbergin loppukaudeksi toiseen SHL-joukkueeseen, Malmö Redhawksiin. Hän ei palannut kauden jälkeen enää Lakersiin, vaan siirtyi kaudeksi 2019–2020 vuoden mittaisella sopimuksella SHL:n nousijajoukkue IK Oskarshamniin. Joukkuetta valmensi Netterbergille IK Panternista tuttu Håkan Åhlund.
Ura > Seuraura > Siirtyminen ulkomaille

Marraskuussa 2020 Netterberg siirtyi loppuvuoden kattavalla sopimuksella Tanskan Metal Ligaenin Herning Blue Foxiin oltuaan alkukauden ilman sopimusta. Seura hankki hänet ensisijaisesti paikkaamaan loukkaantumisia. Tammikuussa 2021 Blue Fox vahvisti, että Netterbergin sopimusta ei jatketa. Noin viisi päivää myöhemmin hänen uutisoitiin siirtyvän loppukauden 2020–2021 kattavalla sopimuksella SM-liigajoukkue Mikkelin Jukureihin.
Ura > Seuraura > Paluu HV71:een

Kaudeksi 2021–2022 Netterberg palasi vuoden mittaisella sopimuksella edellisenä keväänä Allsvenskaniin pudonneeseen HV71:een.
Ura > Maajoukkueura

Netterberg pelasi World Junior A Challengessa vuonna 2010. Yhteensä hän on pelannut neljä nuorten ja viisi poikien maaottelua.
Muuta

Pontuksen pikkuveljet, kaksoset Anton ja Philip Netterberg ovat pelanneet myös jääkiekkoa. Heistä Anton pelaa puolustajana Ruotsin neljänneksi korkeimmalla sarjatasolla HockeyTvåan-joukkue HA74:ssä.
PrivatBank

| PrivatBank ПриватБанк |
| --- | --- |

Yritysmuoto:  osakeyhtiö , valtionyhtiö
Perustettu:  1992
Kotipaikka:  Dnipro,  Ukraina
Toimiala:  Pankki
Omistaja:  Ukrainan valtio (2016-)
Kotisivu:  privatbank.ua/ua/
Huomioitavaa:  SWIFT-koodi: PBANUA2X
Infobox OKVirheellinen NIMI-arvo: 
PrivatBank (ukr. ПриватБанк) on Ukrainan suurin liikepankki.
Pankki on perustettu vuonna 1992. Pankin kotipaikka on Dnipro. 18. joulukuuta 2016 pankki kansallistettiin eli siitä tuli Ukrainan valtion omistama pankkikonserni.
Ennen vuotta 2016 pankin pääomistajia olivat ukrainalaiset oligarkit Hennadi Boholjubov (49,98 %), Ihor Kolomoiskyi (41,58 %), Triantal investments Ltd (Neitsytsaaret, 17,76 %) ja 42 yksityistä osakkeenomistajaa (9,37 %).
PrivatBankin pääkonttori.
Eräs paikin paikallisesta toimipisteistä (Kiova).
Aiheesta muualla

Wikimedia Commonsissa on kuvia tai muita tiedostoja aiheesta .
Financical statements (Arkistoitu – Internet Archive) (englanniksi) (privatbank.ua)
Ukraine's largest bank suspends cash operations in east (5/2014) (englanniksi) (reuters.com)
World’s  Best Emerging Markets Banks in Central & Eastern Europe 2013 (3/2013) (englanniksi) (gfmag.com)
D. Krasnolutska: Ukraine’s Privatbank Plans to Open 200 Branches This Year  24.1.2013. businessweek.com/. Viitattu 19.8.2014. (englanniksi)
Anker Jørgensenin III hallitus

Pääministeri Anker Jørgensen
Anker Jørgensenin III hallitus oli Tanskan hallitus 30.8.1978–26.10.1979. Se koostui Sosiaalidemokraattisesta puolueesta sekä Venstrestä.
Ministerit

Pääministeri
Anker Jørgensen (Sosiaalidemokraatit)
Valtiovarainministeri
Knud Heinesen (Sosiaalidemokraatit)
Ulkoministeri
Henning Christophersen (Venstre)
Oikeusministeri
Nathalie Lind (Venstre)
Sosiaaliministeri
Erling Jensen (Sosiaalidemokraatit)
Salkuton ministeri (vastuualueena talouden koordinaatio)
Per Hækkerup (Sosiaalidemokraatit) 30.8.1978–13.3.1979
Salkuton ministeri (vastuualueena ulkopoliittiset kysymykset)
Lise Østergaard (Sosiaalidemokraatit)
Ympäristöministeri
Ivar Nørgaard (Sosiaalidemokraatit)
Kirkkoministeri
Egon Jensen (Sosiaalidemokraatit)
Kulttuuriministeri
Niels Matthiasen (Sosiaalidemokraatit)
Kalastusministeri
Svend Jakobsen (Sosiaalidemokraatit)
Grönlanti-ministeri
Jørgen Peder Hansen (Sosiaalidemokraatit)
Opetusministeri
Ritt Bjerregaard (Sosiaalidemokraatit) 30.8.1978–22.12.1978
Dorte Bennedsen (Sosiaalidemokraatit) 5.1.1979–26.10.1979
Talous- ja veroministeri
Anders Andersen (Venstre)
Maatalousministeri
Niels Anker Kofoed (Venstre)
Puolustusministeri
Poul Søgaard (Sosiaalidemokraatit)
Työministeri
Svend Auken (Sosiaalidemokraatit)
Sisäministeri
Knud Enggaard (Venstre)
Kauppaministeri
Arne Christiansen (Venstre)
Asuntoministeri
Erling Olsen (Sosiaalidemokraatit)
Julkisten töiden ministeri (liikenneministeri)
Ivar Hansen (Venstre)
QuArK

QuArK on monikäyttöinen tietokonepelien aputyökalu. Se sisältää mm. karttaeditorin, Mallieditorin ja tekstuurieditorin. Nimi QuArK tulee sanoista QUake ARmy Knife. QuArK tukee mm. Quake-pelimoottoreihin perustuvia pelejä.
QuArK löytyy esimerkiksi Lazarukselle tehdystä 3D-peliohjelmointipaketista.
QuArK:n tukemia pelejä

Half-Life
Heretic 2
Medal of Honor: Allied Assault (myös Spearhead ja Breakthrough -lisäosat)
Quake
Quake 2
Quake 3 Arena
Return To Castle Wolfenstein
SiN
Soldier of Fortune
Aiheesta muualla

QuArK
3D-peliohjelmointipaketti Lazarukselle
Ankara Büyükşehır Beledıyesı Spor Kulübü

| Ankara Büyükşehır Beledıyesı Spor Kulübü |
| --- | --- |

Perustettu:  1978
Kaupunki:   Ankara
Sarjataso:  Turkin jääkiekon superliiga
Värit:           
Päävalmentaja:   Tuncay Kılıç
Infobox OKVirheellinen NIMI-arvo: 
Ankara Büyükşehır Beledıyesı Spor Kulübü on  turkkilainen jääkiekkoseura, joka on kotoisin Ankarasta. Seura pelaa Turkin jääkiekon superliigassa.
Privacy International

Privacy International (nimi kirjaimelisesti suomennettuna 'Yksityisyys Kansainvälinen', lyhenne 'PI') on Isossa-Britanniassa perustettu hyväntekeväisyysjärjestö. PI on toiminut yli 50 maassa ja sen päämaja on Lontoossa. Sen avainhenkilöt ovat Gus Hosein (nykyinen johtaja) ja Simon Davies.
Vuonna 1990 40 eri maan asiantuntijoita ja ihmisoikeusjärjestöä otti askeleita muodostaakseen yksityisyyttä turvaavan kansainvälien järjestön. Nämä kokoontumiset tehtiin Privacy International-nimen alla. Toiminta on tehostunut viime vuosina.
Toiminta

Privacy International on mm. julkaissut maailman yksityisyysluokituksen.
Aiheesta muualla

Järjestön kotisivu
Privacy Internationalin yksityisyysluokituskartta vuonna 2007.
Amazing Race (8. tuotantokausi)

Amazing Race (8. tuotantokausi) (nimetty Amazing Race: Family Edition) oli kahdeksas tuotantokausi suosittua tosi-tv-sarjaa, Amazing Racea. Aikuisparien sijasta tällä tuotantokaudella kisasivat nelihenkiset perheet, joissa sai olla mukana myös lapsia. Ikärajoitus oli kuitenkin kahdeksan vuotta. Aikuisparien joukkueet palasivat yhdeksännelle tuotantokaudelle perheversion kritiikin vuoksi. Myös kiertotietehtävät olivat helpompia kuin tavallisesti ja eniten matkustettiin vain Yhdysvaltojen sisällä. Kaikki kohteet olivat Pohjois-Amerikan sisällä.
Kilpailijat > Linz - sisarukset

Alex, veli, 22 vuotta
Tommy, veli, 19 vuotta
Nick, veli, 24 vuotta
Megan, sisko, 21 vuotta
Kilpailijat > Bransen - isä ja tyttäret

Walter (Wally), isä, 51 vuotta
Elizabeth (Beth), tytär, 25 vuotta
Lauren, tytär, 22 vuotta
Lindsay, tytär, 20 vuotta
Kilpailijat > Weaver - leski ja lapset

Linda, leski, 46 vuotta
Rebecca, tytär, 19 vuotta
Rachel, tytär, 16 vuotta
Rolly, poika, 14 vuotta
Kilpailijat > Godlewski - siskokset

Michelle, sisko, 42 vuotta
Sharon, sisko, 39 vuotta
Christine, sisko, 37 vuotta
Tricia, sisko, 26 vuotta
Kilpailijat > Paolo - isä, äiti ja lapset

Tony, isä, 52 vuotta
Marion, äiti, 52 vuotta
DJ, poika, 24 vuotta
Brian, poika, 16 vuotta
Kilpailijat > Gaghan - isä, äiti ja lapset

Bill, isä, 40 vuotta
Tammy, äiti, 42 vuotta
Billy, poika, 12 vuotta
Carissa, tytär, yhdeksän vuotta
Kilpailijat > Schroeder - isä, äitipuoli ja lapset

Mark, isä, 40 vuotta
Char, äitipuoli, 39 vuotta
Stassi, tytär, 17 vuotta
Hunter, poika, 15 vuotta
Kilpailijat > Aiello - isä ja vävyt

Tony, isä, 57 vuotta
Kevin, vävy, 31 vuotta
Matt, vävy, 31 vuotta
David, vävy, 26 vuotta
Kilpailijat > Rogers - isä, äiti ja lapset

Denny, isä, 46 vuotta
Renee, äiti, 42 vuotta
Brittney, tytär, 22 vuotta
Brock, poika, 19 vuotta
Kilpailijat > Black - isä, äiti ja lapset

Reggie, isä, 42 vuotta
Kim, äiti, 40 vuotta
Kenneth, poika, 11 vuotta
Austin, poika, kahdeksan vuotta.
Tulokset

| Perhe | Asema (matkan mukaan)> 1«» | Asema (matkan mukaan)> 2 | Asema (matkan mukaan)> 3 | Asema (matkan mukaan)> 4 | Asema (matkan mukaan)> 5 | Asema (matkan mukaan)> 6 ƒ | Asema (matkan mukaan)> 7 | Asema (matkan mukaan)> 8 | Asema (matkan mukaan)> 9 | Asema (matkan mukaan)> 10 | Asema (matkan mukaan)> 11 | Tiesulkuja suoritettu |
| --- | --- | --- | --- | --- | --- | --- | --- | --- | --- | --- | --- | --- |
| Linz | 9. | 2. | 2. | 3. | 4. | 2. | 3. | 2. | 1. » | 2. | 1. | Nick 5, Alex 4, Tommy 2, Megan 3 |
| Bransen | 7. | 6. | 1. | 1. | 3. | 3. | (5.) | 4. | 2. | 1. | 2. | Walter 4, Elizabeth 5, Lauren 3, Lindsay 2 |
| Weaver | 3. | 1. | 5. | 5. | 2. | 5. « | 2. | 3. | (4.)« | 3. | 3. | Linda 2, Rebecca 3, Rachel 2, Rolly 6 |
| Godlewski | 1. | 3. | 4. | 4. | (6.) | 4. | 1. | 1. | 3. | 4. |  | Michelle 4, Sharon 5, Christine 2, Tricia 1 |
| Paolo | 6. | 8. | 6. | 2. | 1. ƒ | 1. » | 4. | 5. |  |  |  | Tony 1, Marion 1, DJ 2, Brian 2 |
| Gaghan | 2. | 7. | 7. | 6. | 5. | 6. |  |  |  |  |  | Bill 2, Tammy 2,  Billy 1, Carissa 0 |
| Schroeder | 5. | 4. | 3. | 7. |  |  |  |  |  |  |  | Mark 2, Char 0, Stassi 1, Hunter 0 |
| Aiello | 8. | 5. | 8. |  |  |  |  |  |  |  |  | Tony 0, Kevin 0, Matt 1, David 2 |
| Rogers | 4. | 9. |  |  |  |  |  |  |  |  |  | Denny 0, Renee 0, Brittney 1, Brock 0 |
| Black | 10. |  |  |  |  |  |  |  |  |  |  | Reggie 0, Kim 0, Kenneth 0, Austin 0 |
Huomautuksia:
Matka 10 oli tuplapitkä, mukanaan kaksi kiertotietä ja kaksi tiesulkua ja näytettiin kahdessa jaksossa. Tämä oli ensimmäinen kerta sarjan historiassa, kun tuplapitkässä jaksossa ei ollut pikapassia.
Matka 11 oli myös tuplapitkä, mukanaan kaksi kiertotietä ja kaksi tiesulkua ja näytettiin kahdessa tunnissa.
Merkintöjen selitykset:
Lihavoitu numero merkitsee että joukkue putosi kisasta.
(Lihavoitu numero sulkeissa) tarkoittaa että joukkue saapui viimeisenä varikolle, mutta tällä varikolla kisasta ei pudonnut ketään. He kuitenkin joutuivat antamaan kaikki tavaransa ja rahansa, eivätkä he saaneet ollenkaan rahaa seuraavalle matkalle.
ƒ tarkoittaa, että joukkue sai ko. matkalla pikapassin.
ƒ matkan numerossa tarkoittaa sitä, että pikapassi oli saatavilla, mutta sitä ei käytetty.
» tarkoittaa sitä, että joukkue päätti käyttää väistämispakon; « näyttää, mihin joukkueeseen se käytettiin.
«» matkan numerossa tarkoittaa, että matkalla oli väistämispakko käytettävissä, mutta sitä ei käytetty.
Lainatut jakson nimet

Monien jaksojen englanninkieliset nimet on otettu sitaatteina kilpailijoiden sanomista lauseista.
"Go, Mommy, Go! We Can Beat Them!" - Billy Gaghan
"How Do We Know We Aren't Going to Get Shot?" - Carissa Gaghan
"I Don't Kiss I Make Out"
"Think Like An Office Chair" -Rachel Weaver
"We're Getting Out of the Country, Girls" - Tommy Linz
"I'm Sick of Doing Stuff I Can't Do" - Linda Weaver
"You Look Ridiculous" - Phil Keoghan
"How's That Face Feel?" - Megan Linz
"Don't Talk To Me Like I Was An Animal Or Something" - Christine Godlewski
"The Family Christmas Card" - Wally Bransen
"25 Days, 50 Cities, And More Than 600 Consecutive Hours Together as a Family" - Phil Keoghan
Aiheesta muualla

Perheversion virallinen sivusto CBS:n sivuilla
Amazing Race
Punarintaorneero

| Punarintaorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pöyhijäorneerot Synallaxis
Laji::  erythrothorax
Kaksiosainen nimi
 Synallaxis erythrothorax  Sclater, 1855 
Katso myös
   Punarintaorneero Wikispeciesissä   Punarintaorneero Commonsissa 
Infobox OKNimi-testi OKIUCN-testi OK: 
Punarintaorneero (Synallaxis erythrothorax) on orneeroiden heimoon kuuluva varpuslintu.
Levinneisyys

Punarintaorneeroa tavataan Belizessä, El Salvadorissa, Guatemalassa, Hondurasissa ja Meksikossa. Lajin populaatioksi arvioidaan 50 000–499 999 yksilöä, ja sen kanta on vakaa. Se on luokiteltu elinvoimaiseksi.
Piirros punarintaorneerosta.
Anni Laurila

Anni Laurila (s. 1989) on suomalainen arkkitehti. Hän valmistui arkkitehdiksi Aalto-yliopistosta vuonna 2017. Laurila on opiskellut myös Shanghain Tongji-yliopistossa.
Laurila voitti vuonna 2015 Global Impact Challenge -kilpailun, jossa etsitään parhaita ideoita siihen, miten mahdollisimman monen ihmisen elämää voitaisiin parantaa teknologian avulla. Kilpailu järjestettiin Suomessa tuolloin ensimmäistä kertaa. Palkintona oli kolmen kuukauden osallistuminen Nasan alaisuudessa toimivan Singularity Universityn Global Solutions- ohjelmaan Programiin. Singularity Universityn tavoitteena on maailman suurimpien haasteiden, kuten köyhyyden, energian ja turvallisuuden, ymmärtäminen ja ratkaiseminen teknologioiden avulla.
Laurilaa kiinnostaa, mitä arkkitehdit voisivat tehdä ilmastohaasteen ratkaisemiseksi globaalilla tasolla. Hän on toiminut jäsenenä Apoli2020-työryhmässä, joka laati ehdotuksen Suomen uudeksi arkkitehtuuripoliittiseksi ohjelmaksi opetus- ja kulttuuriministeriön sekä ympäristöministeriön toimeksiannosta.
Laurila oli ehdolla Vuoden puhujaksi vuonna 2019.
Priti Patel

| Priti Patel |
| --- | --- |

Sisäministeri
 24. heikäuuta 2019 – 6. syyskuuta 2022  
Pääministeri:  Boris Johnson
Edeltäjä:  Sajid Javid
Seuraaja:  Suella Braverman
Henkilötiedot
Syntynyt: 29. maaliskuuta 1972 (ikä 52)
Arvonimi: The Right Honourable
Puoliso:  Alex Sawyer (vih. 2004)
Lapset:  1
Tiedot
Puolue:  konservatiivipuolue
 Nimikirjoitus
Aiheesta muualla
Kotisivu
Priti Sushil Patel (s. 29. maaliskuuta 1972 Lontoo) on brittiläinen poliitikko, joka edustaa konservatiivipuoluetta.
Patel syntyi intialaiseen perheeseen, jonka suku oli muuttanut Gujaratista Ugandaan. Perhe asettui Englantiin, kun diktaattori Idi Amin oli karkottanut Ugandan aasialaiset Britannian entisestä siirtomaasta 1970-luvulla.
Ura

Patel opiskeli Keelen yliopistossa ja Essexin yliopistossa. Hänet valittiin kansanedustajaksi parlamentin alahuoneeseen Withamin vaalipiiristä vuonna 2010 ja uudelleen vuosina 2015 ja 2017. Patel toimi David Cameronin hallituksessa työllisyysministerinä vuosina 2015–2016. Hän kampanjoi Ison-Britannian EU-eron puolesta. EU-kansanäänestyksen jälkeen uusi pääministeri Theresa May nimitti hänet kehitysyhteistyöministeriksi.
Patel joutui eroamaan tehtävästään kehitysyhteistyöministerinä 8. marraskuuta 2017, kun kävi ilmi, että hän oli käynyt lomamatkallaan pääministerin ja hallituksen tietämättä tapaamassa Israelin johtoa. Israelin tukijana tunnettu Patel ehdotti matkansa jälkeen, että Britannia ohjaisi kehitysyhteistyövarojaan Israelin armeijalle käytettäväksi humanitaariseen apuun Israelin miehittämällä Golanin ylängöllä. Britannia ei tunnusta Israelin oikeutta hallita Golania.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut
Parlamentin sivut
Punarintakiuru

| Punarintakiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Viheltäjäkiurut Calendulauda
Laji::  poecilosterna
Kaksiosainen nimi
 Calendulauda poecilosterna  (Reichenow, 1879) 
Katso myös
   Punarintakiuru Wikispeciesissä   Punarintakiuru Commonsissa 
Infobox OKNimi-testi OKIUCN-testi OK: 
Punarintakiuru (Calendulauda poecilosterna), myös Mirafra poecilosterna, on itäafrikkalainen varpuslintu. Sen elinympäristö ulottuu Sudanin kaakkoisosista ja Etiopian eteläosista Etelä-Somaliaan, Koillis-Ugandaan, Keniaan ja Koillis-Tansaniaan. Anton Reichenow kuvaili lajin holotyypin Kenian Kibaradjasta 1879.
Angioödeema

| Angioödeema |
| --- | --- |
 Lapsi, jonka silmäluomet ovat turvonneet angioödeeman takia.
Syyt:  Allerginen reaktio, lääkeaineen aiheuttama sivuvaikutus, infektio
Oireet:  Ihoalueen tai limakalvon turvotus ja joskus punoitus Yleensä pistely ja kipu Joskus nokkosihottuma
Esiintyvyys:  15–20 % väestöstä ainakin kerran elämässä
Ehkäisy:  Laukaisevan tekijän välttäminen
Hoito:  Seuranta, antihistamiini, glukokortikoidi, traneksaamihappo, kylmähoito tai kylmägeeli, kipulääkitys, adrenaliini
Luokitus
ICD-10:  T78.3
ICD-9:  995.1
Tautitietokanta:  16303
MedlinePlus:  000846
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Angioödeema eli angioedeema on sairaus, joka aiheuttaa ihoalueen tai limakalvon turpoamista. Tyypillisesti turpoavat silmien ja huulten alueet, mutta muitakin mahdollisia paikkoja on. Kohtaus syntyy tavallisesti allergisen reaktion seurauksena, ja joissain tapauksissa se on anafylaksian oire. Joskus angioödeema syntyy myös lääkkeen sivuvaikutuksena, vaikka potilaalla ei olisi varsinaista lääkeallergiaa, tai sairastetun infektion, kuten flunssan seurauksena. Perinnöllistä angioödeema on alle 1 % tapauksista.
Angioödeemakohtauksen oireet ovat tietyn ihoalueen tai limakalvon turvotus ja joskus punoitus. Yleensä, joskaan ei aina, turvotukseen liittyy myös pistelyä ja kipua. Joissain tapauksissa angioödeeman yhteydessä esiintyy myös nokkosihottumaa. Oireet kestävät tyypillisesti 1–3 vuorokautta ja pisimmillään noin 5 vuorokautta.
Hoito

Joskus hoidoksi riittää, että potilaan tilaa seurataan. Tarvittaessa lääkäri tutkii, aiheuttaako oireet jokin allergia, ja jatkossa potilas välttelee allergisen reaktion aiheuttajaa. Jos kohtaus ei ole johtunut reaktiosta tulehduskipulääkkeeseen, potilas saattaa hyötyä kipulääkkeestä. Oireita saattaa lievittää myös oireilevan alueen viilentäminen kylmähoidolla tai kylmägeelillä.
Tarvittaessa lääkäri määrää potilaalle lääkekuurin esimerkiksi antihistamiinia, glukokortikoidia tai traneksaamihappoa. Antihistamiini lievittää oireita ainakin silloin, kun niihin liittyy myös nokkosihottumaa, mutta ei välttämättä muissa tapauksissa. Jos potilaan hengitystiet ovat turvonneet, hänelle annetaan adrenaliinia turvotuksen vähentämiseksi ja tarvittaessa lisähappea. Potilas myös siirtyy sairaalaan tarkkailtavaksi.
Punarintakutoja

| Punarintakutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Punakutojat Malimbus
Laji::  nitens
Kaksiosainen nimi
 Malimbus nitens  (Gray, 1831) 
Katso myös
   Punarintakutoja Wikispeciesissä   Punarintakutoja Commonsissa 
Infobox OKNimi-testi OKIUCN-testi OK: 
Punarintakutoja (Malimbus nitens) on kutojien heimoon kuuluva varpuslintu.
Levinneisyys

Punarintakutojaa tavataan Afrikan länsi- ja keskiosissa. Sen on kuvattu olevan pääasiassa yleinen, ja sen kannankehitys on vakaa. Laji on luokiteltu elinvoimaiseksi.
Amelia Boynton Robinson

Amelia Boynton Robinson vuonna 2015.
Amelia Platts Boynton Robinson (18. elokuuta 1911 Georgia – 26. elokuuta 2015) oli afroamerikkalainen ihmisoikeusaktivisti. Hän saavutti jo nuorena mainetta naisten äänioikeuden puolestapuhujana.
Robinson oli Alabaman ensimmäisenä demokraattinaisena ehdolla liittovaltion kongressiin vuonna 1964. Hän sai kymmenen prosenttia äänistä.
Robinson osallistui Selmasta Montgomeryyn -marsseihin, joista yksi, 7. maaliskuuta 1965 järjestetty, tuli tunnetuksi ”Bloody Sundayna”. Robinson kuului Lyndon LaRouchen Schiller Instituten johtohahmoihin.
Pyhän aarteen ritarikunta

Ritarikunnan tunnuksia
Pyhän aarteen ritarikunta (jap. 瑞宝章, Zuihō-shō) on japanilainen ritarikunta, joka on perustettu vuonna 1888 keisari Meijin valtakaudella. Ritarikunnan tunnuksissa kuvattu pyhä aarre on peili. Sitä myönnetään tunnustuksena erityislaatuisista ansioista tutkimuksen, liike-elämän, sosiaali- ja terveydenhuollon tai hallinnon saralla sekä sellaisille henkilöille, jotka ovat parantaneet vammaisten tai muuten heikossa asemassa olevien elämää. Kunnianosoitusta on voitu vuodesta 1919 lähtien myöntää myös naisille. Perinteen mukaan kunniamerkin vastaanottaja saa myös erillisen todistuksen, joka on joissakin harvinaisissa tapauksissa itse keisarin allekirjoittama.
Alkujaan ritarikunnassa oli kahdeksan luokkaa, mutta vuonna 2003 kaksi alinta luokkaa poistettiin:
I luokka
II luokka
III luokka
IV luokka
V luokka
VI luokka
André Carrillo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: André Martín Carrillo Díaz
Syntymäaika: 14. kesäkuuta 1991
Syntymäpaikka: Lima, Peru
Pelipaikka: oikea laitahyökkääjä
Pituus: 180 senttimetriä
Seura
Seura: Al-Hilal
Junioriseurat
2004–2007: Esther Grande
2007–2009: Alianza Lima
Seurat
| Vuodet | Seura | O | (M) |
| 2009–2011 | Alianza Lima | 21 | (3) |
| 2011–2016 | Sporting | 110 | (11) |
| 2016–2019 | Benfica |  |  |
| 2017–2018 | → Watford |  |  |
| 2018–2019 | → Al-Hilal |  |  |
| 2019– | Al-Hilal |  |  |
Maajoukkue
| 2011– | Peru | 61 | (6) |
 Seurajoukkueuran tilastot kattavat vain kansalliset sarjat, päivitetty 22. marraskuuta 2015.  Maajoukkueuran tilastot päivitetty 21. syyskuuta 2019.
André Martín Carrillo Díaz (s. 14. kesäkuuta 1991 Lima) on perulainen jalkapalloilija, joka edustaa saudiarabialaista Al-Hilalia. Oikeajalkainen Carrillo on pelipaikaltaan oikea laitahyökkääjä. Hän pelaa myös Perun jalkapallomaajoukkueessa.
Ura > Seurajoukkueura

Carrillo edusti vuodet 2009–2011 kotimaansa suurseuraa Alianza Limaa. Vuonna 2011 Carrillo siirtyi Portugalin Primeira Ligan Sporting CP:hen. Debyytti lissabonilaisseurassa tapahtui syyskuussa 2011 Rio Ave FC:tä vastaan. Kaudella 2014–2015 Carrillo pelasi ensimmäiset pelinsä Mestareiden liigassa ollen kentällä jokaisessa Sportingin kuudesta lohkovaiheen ottelusta. Tuolla kaudella hän pelasi Primeira Ligassa 32 ottelua tehden niissä viisi maalia.